Ttmeslayen-d widak-agi i yestekelfen s temsal n ddin, syen bdan skanayen-d kra n tjareb akenni i xedmen akken ad d-afen d acu i d-rruḥ, bdan, wwin yiwen n wumdan yettmettaten, mazal-as kan kra n dqayeq ad iɛeddi, rran-t ɣer yiwet n texxamt yeččuren d laglas (adeffel), rran-d fell-as tawwurt, rǧan almi yemmut, uɣalen ɣer texxamt-nni, ulac d acu i sen-d ibanen d ajdid, ɛiwden, rran yiwen yettmettaten ɣer yiwet n texxamt akken yeččuren d lgaz, medlen-d fell-as tawwurt, rǧan-t almi yemmut, uɣalen ɣur-s, ulac d acu i ibeddlen, tikkelt tis tlata, ṭfen yiwen n wumdan yettmettaten qrib ad as-yeffeɣ arruḥ, rran-t ɣer lmizan, weznen-t, ṭṭfen acḥal yewzen, kksen-t-id, rǧan almi yemmut, ɛiwden weznen-t, ufan lmizan yenqes s tmenmyyat (800) ggram, ɛiwden-as i ujerreb-agi tlata tikkal, kif kif, lmizan yenqes s tmenmeyyat ggram.